stanford-oval/wikipedia huggingface dataset:
מועדות
מחקרים > אפקט המאסר

במחקרים נמצא כי תרומתה של השהות בכלא לצמצום הפשיעה מהותית יותר בתחילתה של תקופת המאסר, שכן בעבור רוב העבריינים 'הקריירה פלילית' נמשכת שנים ספורות בלבד. על אף שישנם מחקרים המלמדים על אפקט הפוך, וכי באופן מצטבר, עבריינים שנשלחו לבתי הסוהר מבצעים יותר עברות (בשל האפקט הקרימינוגני של חווית המאסר), עדיין, הרחקה ושלילת היכולת לפעול בצורה עבריינית בתוך הקהילה הן תכליות ראויות. הדבר נכון במיוחד עבור עבריינים מהם נשקפת רמת מסוכנות גבוהה, אשר לעיתים קרובות אינם בוחרים לשתף פעולה עם גורמי שיקום או רשויות החוק. מחקרים שונים מלמדים כי כליאה ממושכת שאין בצדה שיקום מדרדרת גם עבריינים לא מסוכנים לחיי פשע, ולהתרחקות מאורח חיים נורמטיבי. דוגמה בולטת ביותר לכך היא תוכנית הטלוויזיה Scared Straight: בתוכנית זו ליוו בני נוער שעברו עברות, או כאלה עם בעיות משמעת, לביקורים בבתי הסוהר. במסגרת הביקורים נחשפו בני הנוער לחוויה המלאה של שהות בכלא למספר שעות, החל בתהליך הרישום, חיפוש גופני, נטילת חפצים אישיים, ועד לאינטראקציות עם אסירים מסוכנים.
במטא-אנליזה בה נבחנה יעילות ההרתעה של התוכנית ודומותיה, נמצא כי הן הגבירו באופן ישיר את שיעורי הפשיעה והובילו לשיעורי מועדות גבוהים יותר בהשוואה לבני נוער שלא השתתפו בתוכנית. עבירותיהם של בני הנוער לאחר התוכנית כללו גניבות, שימוש בסמים, השתכרות בציבור, הימורים, סחיטה, והונאה. אף אחד מ"בוגרי" הסדרה לא הורשע מאז בעבירה, למעט אנג'לו ספציאלה, שבשנת 2010 הורשע ונידון ל-25 שנות מאסר על אונס ורצח שכנתו בשנת 1982 (זמן קצר לאחר צילום הסדרה). ככל הנראה אפשר להסביר ממצא זה בשניים: ראשית, בכך שבני הנוער יצאו "מחוזקים" מהשתתפות בתוכנית, במובן שתפיסת הסיכון שלהם התחזקה והתפתחה אצלם תחושת "לי זה לא יקרה". שנית, וחמורה יותר, בני הנוער שנשלחו לתוכנית הפנימו את התג העברייני בצורה חריפה ומשום כך המשיכו לפשוע בשיעורים בגבוהים יותר, מתוך תפיסה של "ממילא אני אגיע לכלא".
ראו גם

פסיכופתיה
התנהגות אנטי-חברתית
עלות הפשיעה
שיקום אסירים בישראל
הוועדה לבחינת מדיניות הענישה והטיפול בעבריינים
צרכים קרימינוגניים
לקריאה נוספת

פרופ' לסלי סבה, האם יש לאמץ את שיטת 'שלוש המכות' במגרש המקומי?, באתר המכון הישראלי לדמוקרטיה
ברק אריאל, יעל לוי-אריאל, התבוננות מחודשת במוסד ההרתעה (ובדרכים ליצירת הרתעה יעילה)
ד"ר אריאל כדורי, הפחדה ישירה? לא באמת, באתר הרשותון – עלון המידע והמחקר של הרשות לביטחון קהילתי
זיו לידרור, עידן פורטנוי, לצאת מהקופסה: הפחתת רצידיביזם באמצעות תעסוקה–פתרונות החורגים מהדין הפלילי
ד"ר יוחנן ועקנין, ד"ר קתרין בן צבי, ד"ר תומר כרמל, השיקום משתלם: קבלת מעטפת שיקומית בבתי הסוהר והסיכוי לקבל שחרור על תנאי לפני יישום תיקון 42 ואחריו
גבריאל הלוי, השפעת גורם המועדות על מידת העונש, גבורות היצירה: בהוקרה לענק הרוח שלמה גיורא שוהם, 2010
נעם חביב, באדי חסייסי ודיויד וייסבורד, ההשפעה הדיפרנציאלית של ההיסטוריה הפלילית על מועדות בתוכניות חינוך בשירות בתי הסוהר, חוקים ט"ו, 2021
ביאורים

↑  אולם יש גם גישות שלפיהן שיעור המועדות אינו מדד מדויק לבדיקת האפקטיביות של תוכניות
לשיקום אסירים, בין השאר משום שאסירים שמשתתפים בתוכנית הם מלכתחילה בעלי סיכון נמוך
יותר למועדות.
↑  בדרך כלל קבוצת אנשים בעלי אפיון סטטיסטי או דמוגרפי משותף.
↑  מזה כ-150 שנה מזהים חוקרים מזהים תבנית התנהגותית קבועה המלמדת כי מעורבותם של צעירים פושעים, בדרך כלל בפשעי רחוב, מתחרשת בשלבים המוקדמים של הבגרות ומסתיימת בגילאי 30 עד 40. תבנית זו, שגורינג קרא לה עוד בשנת 1919 'חוק טבע' ('law of nature') ואילו וולפגנג ואח' קראו לה 'נסיגה ספונטנית' ('spontaneous remission'), אופיינית גם לעבריינים 'רציניים' המאטים את העשייה העבריינית או חודלים מלבצע עבירות בטווח הגילאים שבין 18 ל-35.
↑  לפי היפותזת ההתמחות עבריינים נוטים להתמקד בסוג עבירה מסוים. למשל, תיאוריות לגבי עבריינות מין מסתמכות על למידה חברתית, התניה, היקשרות, סטייה מינית, ולכן מניחות כי עברייני מין הם עבריינים המפגינים "התמחות", כלומר, נוטים כלפי עבירות מין. מצד שני, הספרות הקרימינולוגית מתייחסת לעברייני כפושעים העוסקים בהתנהגויות פליליות מגוונות, בנוסף לעבירות מין. לפיכך, הם נחשבים עבריינים המפגינים "רבגוניות". עבריינם מגוונים נוטים להפגין יותר התנהגויות אנטי-חברתיות, ואילו עבריינים "מתמחים", בייחוד פוגעים מינית בילדים, מפגינים יותר סטיות מיניות.
↑  מדיניות "אמת בגזר הדין" מבוססת על רצון הציבור שיספרו לו את האמת בקשר לענישה. לדוגמה, נטען כי זה מטעה לגזור על עבריין "שבע עד תשע שנים" ואז לשחרר אותו לאחר שהוא או היא ריצו רק שש שנים בגלל התנהגות טובה.
↑  לפי היפותזת ההתמחות עבריינים נוטים להתמקד בסוג עבירה מסוים.
| --- | --- |
בקרת זהויות :  NLI: 987007543966305171  BnF: cb133190412 (data)  LCCN: sh86001921  NDL: 00569792
מנחם מנדל הגר (קיימישא לייק)

הרב מנחם מנדל הגר (נולד ח' בניסן ה'תשי"ד; אפריל 1954) הוא האדמו"ר מויז'ניץ קיימישא לייק, ענף של חסידות ויז'ניץ בעיירה קיימישא לייק (אנ') במדינת ניו יורק.
קורות חיים

נולד בשנת תשי"ד בארצות הברית לרב מרדכי הגר, לימים האדמו"ר מוויז'ניץ מונסי, ולסימא מירל, בת הרב יעקב יוסף טברסקי האדמו"ר מסקווירא. למד בישיבת בית ישראל ודמשק אליעזר בבני ברק.
בשנת תשל"ב נישא לפייגא שפרה, בת דודו הרב חי יצחק טברסקי האדמו"ר מרחמסטריווקא ארצות הברית.
בסביבות שנת תשמ"ה מונה לכהן ברבנות קהילת ויז'ניץ במונטריאול, אך כעבור תקופה שב למונסי. משנת תשנ"ב החל לכהן כר"מ בישיבת ויז'ניץ מונסי.
בשנת תשס"ג הוחלט להעביר את הישיבה ממונסי לקיימישא לייק, עיירת נופש בהרי קטסקיל במרחק נסיעה, והרב מנחם מנדל מונה גם לרב הקהילה המתפתחת במקום.
לאחר פטירת אביו בשנת תשע"ח, מונה לכהן כאדמו"ר מוויז'ניץ בקיימישא לייק. בעיירה ישנן כמאה וחמישים משפחות של חסידי ויז'ניץ, ברובם בוגרי הישיבה שנותרו לגור במקום.
מוסדותיו כוללים תלמוד תורה, בית ספר, כוללי אברכים, ישיבה קטנה "בנין אבות" בראשות בנו הרב ישראל הגר, וארגוני צדקה וחסד.
הישיבה בקיימישא לייק שהוקמה על ידי אביו, נוהלה לאחר פטירת אביו על ידי אחיו הרב ישראל הגר, האדמו"ר המרכזי מוויז'ניץ מונסי. תקופה לאחר מינויו לאדמו"ר רכש מאחיו את בנייני הישיבה, כשעל פי ההסכם הישיבה שבראשות הרב ישראל עברה לעיר אחרת ובמקום נפתחה ישיבה חדשה בהנהלת הרב מנחם מנדל.
לרב מנחם מנדל חסידים גם בישראל.
דברי תורתו יצאו לאור והודפסו בכמה כרכים, דרשות חסידות על התורה.
הנהגותיו

מאופיין כקנאי ותקיף, מעורר רבות את חסידיו על חשיבות לימוד התורה בהתמדה[דרוש מקור]. כאביו, מתנגד שיצלמוהו, וכשמופיע באירועים פומביים הוא חובש משקפיים בעלי זגוגית כהה כדי למנוע את צילום פניו. ככלל, הוא ממעט בחשיפה לציבור הרחב, ובשל כך מכונה לעיתים בתקשורת החרדית "הרבי הנסתר".
הקהילה החסידית בקיימישא לייק נחשבת לשמרנית וסגורה, ומתנהלת על פי הוראותיו. בחנות היהודית היחידה בעיר לא מוכרים עיתונים ומוצרים שונים נוספים.
צאצאיו

לרב מנחם מנדל 15 ילדים, רובם נשואים לקרובי משפחתם.
ציפורה, אשת הרב ישראל יצחק בריעף.
הרב חיים מאיר, נשוי לבת-דודתו מרים, בת הרב אברהם דב טברסקי.
שרה חנה רחל, נשואה לרב דוד טברסקי, בן רבי מנחם נחום, האדמו"ר מצ'רנוביל בבני ברק.
הרב יעקב יוסף, נשוי לבת דודתו סאשא, בת רבי יהוסף בן ציון רוטנברג האדמו"ר מקוסון בבורו פארק.
הרב אברהם יהושע השיל, נשוי לבת דודתו חנה, בת הרב צבי אלימלך הלברשטם, האדמו"ר מבארנוב.
הרב ישראל, נשוי לבת דודתו מרגלית, בת רבי ברוך שמשון הגר, האדמו"ר מויז'ניץ בית שמש.
הינדא, נשואה לבן דודה הרב יהושע, בן רבי ישראל אליעזר פיש האדמו"ר מביקסאד.
חוה, נשואה לבן דודה הרב מרדכי פנחס, בן רבי דוד משה טברסקי, האדמו"ר מראחמיסטריווקא ארצות הברית.
הרב דוד, נשוי לבת דודתו מרגליא, בת רבי יצחק יוחנן הגר, האדמו"ר מויז'ניץ ויליאמסבורג.
הרב ברוך, נשוי לשרה, בת רבי חיים יצחק אייזיק כהנא, האדמו"ר מספינקא במונסי.
לאה, נשואה לרב זאב וולף, בן בן דודה הרב יעקב יוסף פיש, בן האדמו"ר מביקסאד.
מרגליא, נשואה לבן דודה הרב ישראל, בן רבי דוד הגר, האדמו"ר מויז'ניץ לונדון.
הרב יוחנן, נשוי למרגליא, בת בן דודו הרב יעקב יוסף הגר בן דודו רבי ישראל הגר, האדמו"ר מויז'ניץ מונסי וחתן רבי דוד טברסקי, האדמו"ר מסקווירא.
טראנא, נשואה לרב חיים מאיר, בן בן דודה רבי יעקב יוסף הגר, האדמו"ר מויז'ניץ בורו פארק.
אסתר רבקה, נשואה לרב נפתלי, בן בן דודה הרב זאב וולף פיש, בן האדמו"ר מביקסאד.
| שושלת אדמו"רי קוסוב • ויז'ניץ |
| --- | --- | --- |
| אבי השושלת | יעקב קופיל חסיד |  |
| חסידות קוסוב | מנחם מנדל מקוסוב (אהבת שלום) • חיים מקוסוב (תורת חיים) • יעקב שמשון מקוסוב • משה מקוסוב (לקט עני) • חיים הגר השני • אברהם יהושע העשיל מקוסוב–זלישטשיק • שרגא פייבוש הגר |  |
| חסידות זבלטוב | דוד מזבלטוב (צמח דוד) • יעקב הגר מזבלטוב • מנחם מנדל הגר מזבלטוב |  |
| חסידות רדוביץ' | יוסף אלתר מרדוביץ' • משה מרדוביץ' (וייקח משה) • ישראל מרדוביץ' |  |
| חסידות ויז'ניץ | חמשה דורות ראשונים: מנחם מנדל מוויז'ניץ (צמח צדיק) (דור 1) • ברוך מוויז'ניץ (אמרי ברוך) (דור 2) • ישראל מוויז'ניץ (אהבת ישראל) (דור 3) • בניו אליעזר הגר (דמשק אליעזר) (דור 4) • חיים מאיר מוויז'ניץ (אמרי חיים) (דור 4)  אחרי מותו של 'האמרי חיים' התפלגה החסידות: החסידות בישראל: משה יהושע מוויז'ניץ (ישועות משה) (דור 5), בניו ישראל מוויז'ניץ (דור 6) ומנחם מנדל מוויז'ניץ-מרכז (דור 6) ואחיינו ישראל אליעזר אדלר מדז'יקוב-ויז'ניץ (דור 6) החסידות במונסי: מרדכי מוויז'ניץ מונסי (דור 5), בניו; ישראל מוויז'ניץ מונסי (דור 6) • מנחם מנדל הגר מוויז'ניץ קיימישא לייק (דור 6) • יצחק יוחנן מוויז'ניץ ויליאמסבורג (דור 6) • דוד מוויז'ניץ לונדון (דור 6) • אהרן מוויז'ניץ מונטריאול (דור 6) • ברוך שמשון מוויז'ניץ בית שמש (דור 6) • יעקב יוסף מוויז'ניץ בורו פארק (דור 7) |  |
| חסידות סערט ויזניץ' | ברוך מסערט-ויז'ניץ (מקור ברוך) (דור 4) • אליעזר מסערט-ויז'ניץ (חכמת אליעזר) (דור 5) • יעקב הגר (דור 6) |  |
| חסידות וישיווה | מנחם מנדל מוישיווה (שארית מנחם) (דור 4) • ברוך הגר (דור 5) • חיים יהודה מאיר הגר (דור 5) • נפתלי צבי הגר (דור 6) |  |
הערות שוליים

↑  שלמה ניימאן, אשרי ילדותינו: די קינדער יארן פון אונזערע רבי'ס, קינדער שריפט 235, סוכות תשפ"ד, עמ' 66 (ביידיש)
↑  משה ויסברג, הצצה מיוחדת: שבעת הממשיכים מויז'ניץ ממונסי שיוכתרו לאדמו"רים, באתר בחדרי חרדים, 17 במרץ 2018.
↑  מדוע מרכיב האדמו"ר מויז'ניץ קאיימשא לייק משקפי שמש? באתר אקטואליק.
↑  משה ויסברג, הרבי הנסתר מקייאמישא לייק יגיע לישראל, באתר בחדרי חרדים, 14 באוקטובר 2018.
↑  קריית וויזניץ - קייאמישע לעיק, ניו יארק (גיבערס) (ביידיש)
מנדרין אוריינטל (בנגקוק)

| --- | --- |

 מידע כללי
 סוג:  בית מלון, מבנה בית מלון 
 כתובת:  48 Oriental Avenue, Bangkok 10500, 48 โอเรียนเต็ล อเวนิว กรุงเทพมหานคร 10500 ประเทศไทย 
 מיקום:  בנגקוק 
 מדינה:  תאילנד 
 בעלים:  Mandarin Oriental Hotel Group 
 מפעיל:  Mandarin Oriental Hotel Group 
 הקמה ובנייה
 תקופת הבנייה:  ?–1876
 תאריך פתיחה רשמי:  1876 
 קואורדינטות:  13°43′25″N 100°30′52″E﻿ / ﻿13.723611°N 100.514444°E﻿ / 13.723611; 100.514444
 אתר רשמי
  (למפת בנגקוק מוגדלת) מנדרין אוריינטל(למפת בנגקוק רגילה) מנדרין אוריינטל
 
חזיתו של מלון מנדרין אוריינטל, 2009
מנדרין אוריינטל, בנגקוק (באנגלית: Mandarin Oriental, Bangkok) הוא מלון בן חמישה כוכבים בבנגקוק בבעלות חלקית ובניהולה של קבוצת Mandarin Oriental Hotel Group. הוא ממוקם לגדות נהר הצ'או פראיה, המבנה המקורי היה המלון הראשון שנבנה בתאילנד כשהוא נפתח כאוריינטל ב-1879. כיום, המלון הוא אחד משני הנכסים המהווים את ספינות הדגל של קבוצת מנדרין אוריינטל הוטל והוא נודע בשל השירות שלו, שבאופן עקבי ממצב אותו כאחד המלונות הטובים בעולם (ראו חלק הפרסים).
היסטוריה

כשסיאם נפתחה לסחר זר אחרי החתימה על הסכם באורינג, המלחים שאכלסו את הספינות שהעבירו את הסחורות דרך בנגקוק נזקקו למגורים על החוף. כדי לעמוד בדרישה זו קפטן דיירס, אמריקאי ושותפו בארנס פתחו מלון בשם אוריינטל. הוא נשרף כליל ב-1865.
מספר שנים אחרי כן שותפות של רבי חובל דנים פתחה מלון חליפי באזור באנג ראק. בשנות השבעים הצוות של מלון אוריינטל החליט על פתיחת אגף הנהר החדש, ב-1876 כיסוד הרשמי של מלון אוריינטל.
אנדרסון

ב-1881, הנס נילס אנדרסון בן ה-29, איש עסקים דני רכש את המבנה. 

עסקיו המגוונים הפכו אותו להיות חבר נכבד בקהילה המערבית בסיאם. אנדרסון זיהה את הצורך במלון מכובד שבו מגורים נוחים, מסבאה ותפריט מערבי שיענה על צורכיהם של מטיילים ואנשי עסקים המבקרים בסיאם.
בעידודו של הנסיך פריסדנג ג'מסאי, הנס נילס אנדרסון הקים שותפות עם פיטר אנדרסון ופרדריק קינץ' כדי לבנות מלון יוקרה. תוכנן בידי קרדו ורוסי, צוות של ארכיטקטים איטלקיים מקומיים, האוריינטל היה מלון היוקרה הראשון בסיאם. המלון נפתח ב-19 במאי 1887 כשבו 40 חדרים ואטרקציות שבאותה עת מעולם לא נראו בסיאם מחוץ לארמון המלך: קומה שנייה (during a time of single storey bungalows), מסדרונות מרופדים בשטיחים, חדרי עישון ושירותי נשים, חדר ביליארד ובר שבו מקום ל-50 לקוחות.

על מנת להבטיח את הצלחת המסעדה ורמה משביעת רצון של שירות, פיתו הבעלים את השף ורב-המלצרים שעבדו בשגרירות הצרפתית והביאו אותם על מנת לעבוד במלון.
האירוע הגדול הראשון אותו המלון אירח היה הנשף הגדול ב-24 במאי 1888 שנועד לחגוג את יובל הזהב של המלכה ויקטוריה. אחרי שהוא בדק באופן אישי את מתקניו של המלון בדצמבר 1890, המלך צ'וללונגקורן החליט שהמלון עמד בסטנדרטים הנחוצים על מנת לאחר את האצולה המבקרת בבירה. האורחים הראשונים שביקרו במלון היו פמליית נסיך הכתר ניקולס מרוסיה (מאוחר יותר הצאר ניקולאי) באפריל 1891.
הבעלים המשיכו להחזיק במלון עד שמַרי מר הפכה לבעלים ב-1910. היא שיפצה לאלתר את המלון. היא מכרה אותו ב-1932. במהלך מלחמת העולם השנייה המלון הוחכר לצבא היפני שהשתמש בו כמועדון קצינים (שהיה תחת הנהלת המלון הקיסרי של טוקיו). בסיום המלחמה השתמשו בו כדי לשכן את האסירים המשוחררים של בעלות הברית, שמתוך אמונה שהיה זה נכס יפני בזזו את הבניין.
ז'רמן קרול

בשלהי המלחמה נוסדה שותפות של שישה אנשים שכל אחד מהם תרם $250 אמריקאי כדי לרכוש את המלון. השותפות הורכבה מז'רמן קרול (1897-1985), הנסיך בהאנו, פוט סרסין, גנרל צ'אי פרטיפאסן, עורך דין תאי, ג'ון וובסטר וג'ים ת'ומפסון, שני אמריקנים ששירתו ב-the Organization for Strategic Security ‏(OSS) ושנשארו בתאילנד. קרול נטלה את משרת המנהלת ב-1947, חרף העובדה שלא היה לה כל ניסיון קודם בשדה המלונאות. היא נולדה בפולין, ונודעה במיוחד כצלמת בשנות העשרים לפני ששירתה באוקיינוס השקט ככתבת צבאית עבור סוכנות הידיעות הצרפתית. מכיוון שמצבו של המלון הידרדר קשות בתקופת המלחמה, השותפות נגשה מיד לשיפוץ ולבנייה מחדש שלו והציעה למנות לתפקיד את תומפסון, וכך לנצל את יכולותיו הארכיטקטוניות והאמנותיות.
המלון נפתח מחדש ב-12 ביוני 1947. קרול התגלתה כמלונאית מלידה ובזמן כהונתה הושב למלון מעמדו כבכיר במלונות תאילנד. תומפסון עזב בשלב מוקדם את השותפות כשהוא תכנן להקים אגף חדש, אם כי הוא נשאר כאורח במלון לזמן מה. על מנת להתחרות עם מועדונים פופולריים ומסבאה מקומית חדשה שה איב, ייסדה קרול את בר במבו, שבמהרה נעשה אחת מהמסבאות המובילות בבנגקוק.
ב-1958 נבנה אגף הגן בן עשר הקומות. הוא הציג את המעלית הראשונה בעיר והיה משכנה של מסעדת לה נורמנדי.

קרול, שחששה שתאילנד תיפול לידיהם של הקומוניסטים, מכרה ב-1967 את חלקה במלון לאיטלתאי שבאותה עתה הייתה אחת מקבוצות המסחר העולות בארץ וכללה לבסוף 60 חברות המעורבות כמעט בכל היבט של הכלכלה התאילנדית.
איטלתאי

חברת איטלתאי נוסדה באמצע שנות החמישים בידי ג'ורג'ו ברלינג'יירי, איטלקי שנולדה בג'נואה וד"ר צאיט'ד קרנסוטה, תאילנדי. ברלינג'יירי חש שהאוריינטל החל לנוח על זרי הדפנה ופיגר אחרי מתחריו. הוא רצה להפוך את האוריינטל לאחד מהמלונות הטובים בעולם. ברלינג'יירי היה טרוד מאוד בעסקיו השונים מכדי שיוכל להקדיש זמן לפרויקט, הוא מינה ב-1967 את קורט וכטפייטל בן ה-30 (נולד ב-1937) שהיה באותה עת מנהלו של Nipa Lodge (מלון בפאטאטיה בבעלות איטלתאי) כמנהל כללי של האוריינטל.
ב-1972 רכש המלון נכס נוסף שבו הקים את אגף הנהר ובו 350 חדרים.
קבוצת מלונות מנדרין אוריינטל ומנדרין אוריינטל, בנגקוק

הקבוצה החלה בפתיחתו של מלון הדגל שלה מנדרין בהונג קונג ב-1963, שבמהרה בנה לעצמו מוניטין בשל שירותו העילאי. ב-1974 נוצרה קבוצת Mandarin International Hotels Limited כחברת הניהול של המלון. כוונת הקבוצה הייתה להתרחב באסיה ולהפעיל מלונות שישקפו את הסטנדרט של השירות שיהיה זהה לזה שבמלון בהונג קונג.
ענייניה של חברת המלונאות התרחבו ב-1974 באמצעות הרכישה של 49% ממלון האוריינטל בבנגקוק. האוריינטל, שנבנה ב-1876, היה כבר נכס אגדי ונודע כאחד המלונות הטובים בעולם. באמצעות ניהול גם של מנדרין בהונג קונג וגם של אוריינטל בבנגקוק, הייתה הקבוצה במצב בו היו בבעלותה שני "מלונות דגל" שיצא להם מוניטין של מי שמספקים את השירות והאירוח המושלמים. ב-1985 החברה שילבה את שמות שני הנכסים הללו וכינתה עצמה מנדרין אוריינטל הוטל גרופ (Mandarin Oriental Hotel Grou).
המלון פתח את ספא האוריינטל ב-1993 והשלים שיפוץ יסודי בחדריו ב-2003. בשנת 2006 חגג האוריינטל בבנגקוק את השנה ה-130 להיווסדו. 

בספטמבר 2008, בעלי המלון שינו את שמו מאוריינטל, בנגקוק למנדרין אוריינטל, בנגקוק.
המלון

המלון מכיל 358 חדרים ו-35 סוויטות ייחודיות. אגף הסופרים בין שתי הקומות הוא המבנה היחידי שנותר מהמלון המקורי מן המאה ה-19, הוא מאכלס סוויטות הקרויות על שמותיהם של ג'וזף קונראד, סומרסט מוהם, נואל קאוורד וג'יימס מיצ'נר. אגף הנהר מכיל סוויטות דלוקס בנות שני חדרי שינה הקרויות על שם אורחים לשעבר או דמויות המקושרות עם המלון בכללן: ברברה קרטלנד, גור וידאל, גרהם גרין, וילבור סמיט, ג'ון לה קארה, ג'ים תומפסון, קפטן אנדרסון, נורמן מיילר, מייקל ג'קסון, ניקולס קייג', ג'ון קיוזק, אוון וילסון, ג'ורג'ו ברלינג'יירי והסופר התאילנדי קוקריט פראמוט. סוויטות אחרות קרויות על שם ספינות שמקושרות עם ראשית הסחר בבנגקוק כמו אוטגו (שרב-החובל שלה היה ג'וזף קונראד), אייצ'. אם. אס. מליטה., וסאטרי ונטונה. כל סוויטה במלון מרוהטות באופן ייחודי, אין שתי סוויטות זהות זו לזו. אפילו סידור הפרחים, הפריטים הקישוטיים וחלוקי האמבטיה מהמשי התאילנדי הם כולם ייחודיים לכל סוויטה.
המלון מחזיק ביחס מן הגבוהים ביותר בתעשיית המלונאות במספר חברי הסגל ביחס לחדרי האורחים (3 אנשי צוות על כל חדר אורחים)
מסעדות המלון
Le Normandie - מטבח צרפתי (נכללת במדריך השולחנות הגדולים בעולם)
Lord Jim’s – פירות ים
Sala Rim Naam - מטבח תאילנדי
The China House – מטבח קנטונזי מודרני
Riverside Terrace – מטבח בינלאומי
The Verandah – מטבח בינלאומי
Ciao - מטבח איטלקי
L'Espace – בית קפה
אולמות אורחים ומסבאות
Authors' Lounge - אולם אורחים בסגנון קולוניאלי המגיש תה מסורתי אנגלי של אחר-הצהרים
The Bamboo Bar - בר ג'אז פעיל
שירותים ומתקנים נוספים
ספא האוריינטל
בית הספר לבישול תאי של האוריינטל
פרסים
נבחר כ"מלון הטוב ביותר בעולם" בידי Institutional Investor למשך תקופת שיא של עשר שנים רצופות (1990-1981)
כונה "המלון העירוני הטוב ביותר באסיה" ואחד מ"עשרים המלונות המובילים בכל העולם" (Travel + Leisure Magazine’s annual World Best Awards 2009)
ספא המלון העירוני הטוב ביותר בעולם (Luxury Travel Advisor, December 2008 - Awards of Excellence)
הספא העירונית של השנה (AsiaSpa Magazine, November 2008 - AsiaSpa Awards)
נבחר כאחד מ-400 המלונות הטובים ביותר (Forbes Traveler, November 2008)
מקום 8 במלונות הנופש מעבר לים - אסיה ותת-היבשת ההודית (קונדה נאסט טראבלר בריטניה, אוקטובר 2008, פרסי הקוראים)
מספר 13 בספא של המלונות שמעבר לים (קונדה נאסט טראבלר, אוקטובר 2008, פרסי הקוראים)
מספר 3 מבין 20 המלונות העירוניים הטובים ביותר בעולם (Andrew Harper’s Hideaway Report, September 2008 - The World’s Best Hotel, Resorts & Hideaways)
הערות שוליים

↑  O‘Nell. Page 176.
↑  Warren & Gocher. Page 120.
↑  Augustin and Williamson.
↑  O‘Nell. Page 178.
↑  ראו הערה 2
↑  O‘Nell. Page 181.
↑  Samuels.
↑  ראו הערה 2
↑  Warren & Gocher. Page 120.
↑  קבוצת מנדרין אוריינטל, מידע על התאגיד, אתר מנדרין אוריינטל
↑  שם
↑  מלונות מנדרין אוריינטל, אתר קבוצת המלונות
↑  מסעדות המלון, אתר מנדרין אוריינטל
↑  מסעדת לה נורמנדי באתר השולחנות הגדולים בעולם
↑  אולמות אורחים ומסבאות, אתר מנדרין אוריינטל
↑  ספא המלון, אתר מנדרין אוריינטל
↑  בית הספר לבישול תאי של המלון, אתר מנדרין אוריינטל
↑  פרסים, אתר מנדרין אוריינטל
↑  דירוגים של המלון, travelandleisure.com
| --- | --- |
בקרת זהויות :  GND: 5539397-4  LCCN: n88154282  VIAF: 134653444   WorldCat (עם VIAF): 134653444
מצעד ליל כל הקדושים בכפר בניו יורק

מצעד ליל כל הקדושים בכפר בניו יורק, שבמנהטן הוא מצעד ליל כל הקדושים הגדול בעולם.
מצעד ליל כל הקדושים בכפר בניו יורק הוא מצעד שנתי המתקיים מדי שנה בליל כל הקדושים, בשכונת גריניץ' וילג' במנהטן התחתית. מצעד ליל כל הקדושים של הכפר, אותו יזם בשנת 1973 ראלף לי. המצעד נחשב לגדול ביותר במסגרת אירועי ליל כל הקדושים ונחשב למצעד הלילי היחיד בעיר ניו יורק. במצעד משתתפים בקירוב 50,000 אנשים, ו-2 מיליון אנשים צופים בו.
היסטוריה

בעבר, נקרא "הקרנבל של ניו יורק". המצעד נחשב לאירוע ספונטני, בו כל מי שחפץ, יכול להצטרף ללא עלות או הרשמה כלשהן. המאפיינים המובהקים ביותר של המצעד הם בובותיו הגדולות אשר אותן סוחבים מאות המשתתפים. נושא המצעד הרשמי בכל שנה הוא הבובות השונות שהמשתתפים מביאים עמם. בנוסף לבובות, האחראים עליו מדווחים כי יותר מ-50 תזמורות צועדות משתתפות בו מדי שנה.
המצעד מתחיל בדרך כלל בשעה 19:00 בשעון של ניו יורק ונמשך כשעתיים עד שלוש.
השפעה תרבותית

המצעד נחקר על ידי אנתרופולוגים תרבותיים שבדקו את השפעתו התרבותית על האנושות. על פי הניו יורק טיימס, "מצעד ליל כל הקדושים הוא הבידור הטוב ביותר שיש בעת הזו". ב-USA Today דיברו עליו גם כן ואמרו כי "אם תשתתף במצעד, תהיה מוכן לזה שהלסת שלך תיפול".
הערות שוליים

↑  Village Halloween Parade 2020 in New York - Dates, rove.me (באנגלית)
↑  Village Halloween Parade, NYCgo.com, ‏2020-10-31 (באנגלית)
↑  Village Halloween Parade — Jeanne Fleming, Artistic and Producing Director, web.archive.org, ‏2014-07-27
↑  Participate, NYC Village Halloween Parade (באנגלית)
↑  Costume Contest, NYC Village Halloween Parade (באנגלית)
1 2  "Artistry - NYC Village Halloween Parade". Retrieved 6 November 2017.
↑  The Village Halloween Parade is officially canceled this year, Time Out New York (באנגלית)
מרסלו סאלאס

חוזה מרסלו סאלאס מלינאו (בספרדית: José Marcelo Salas Melinao; נולד ב-24 בדצמבר 1974) הוא כדורגלן עבר צ'יליאני הנחשב לאחד משלושת הטובים ביותר בתולדות צ'ילה, לצד איבן זמורנו ואליאס פיגרואה. סאלאס ידוע בכינויים "המטדור" ו"הפנומן".
קריירה

סאלאס החל לשחק בצורה מקצוענית במועדון הפאר הצ'יליאני אוניברסידד דה צ'ילה בשנת 1993, שם הפגין יכולת מעולה וכבש 50 שערים ב-75 משחקים. יכולת זו עזרה לקבוצתו לזכות בשתי אליפויות בשלוש השנים ששיחק בקבוצה, וכן הצלחה בינלאומית בגביע הליברטדורס.
עקב הצלחתו הרבה, עבר סאלאס בשנת 1996 לשחק במועדון הפאר הארגנטינאי ריבר פלייט. המעבר עורר ביקורת בתקשורת הארגנטינאית, מאחר שמעולם שחקן צ'יליאני לא הצליח בארגנטינה. גם דייגו מראדונה ביקר את השחקן, וזאת מאחר שקבוצתו האהודה של דייגו, בוקה ג'וניורס, הידועה כיריבה מרה של ריבר, עקבה אחר השחקן גם כן. עם זאת, הצליח מרסלו להשקיט את קיתונות המבקרים באמצעות תצוגה מרשימה של 26 שערים ב-51 משחקים בהם שיחק.
הישג זה עזר לקבוצתו לזכות בשלוש אליפויות ובסופרקופה סודאמריקנה, ותרמו לאהדתו הרבה על ידי האוהדים והתקשורת המקומית, שמכירים בו עד היום כאחד מהשחקנים הזרים הטובים ביותר ששיחקו בארגנטינה. במקביל תרם מרסלו להצלחתה של נבחרתו בהעפלה לגביע העולם ולהצלחה יחסית בגביע עצמו עם העפלה לשמינית הגמר. מרסלו היה הכובש המרכזי במוקדמות הדרום אמריקאים למונדיאל, כשגם במונדיאל עצמו הפגין יכולת מרשימה וכבש ארבעה שערים בארבעה משחקים. על יכולת זו זכה בשנת 1997 בתוארי כדורגלן השנה באמריקה הדרומית וכדורגלן השנה בארגנטינה.
עקב הצלחתו, עבר סאלאס לקבוצה האיטלקית לאציו תמורת סכום עתק באותם ימים - 18 מיליון דולר. סאלאס שיחק בלאציו במשך שלוש עונות, במהלכן היה לשחקן מפתח של הקבוצה, ועזר לה לזכות בתארים רבים - לרבות אליפות איטליה לראשונה מאז שנת 1973. בשנת 2001 עבר לשחק ביובנטוס תמורת 25 מיליון דולרים, אך סדרת פציעות טורדניות מנעו ממנו לשחק בצורה קבועה - כשלמעשה שיחק רק ב-14 משחקים במהלך שתי העונות בקבוצה זו.
עקב יכולתו הפושרת ביובנטוס, הושאל סאלאס חזרה למועדונו הקודם ריבר פלייט. גם בעונה זו נפצע סאלאס מספר רב יחסית של פעמים, אך הפגין יכולת סבירה וכבש 17 שערים ב-43 משחקים. סאלאס הבקיע מספר שערים חשובים, לרבות שלושער בחצי גמר גביע ליברטדורס, וזכה עם ריבר באליפות נוספת.
בשנת 2005 חזר סאלאס למועדון נעוריו, אוניברסידד דה צ'ילה, והתקבל בצורה חמה על ידי האוהדים שראו בו כאחד השחקנים הגדולים ביותר ששיחקו בקבוצה אי פעם. סאלאס שיחק במועדון עד פרישתו ב-26 בנובמבר 2008.
סאלאס נחשב לאחד מהשחקנים הצ'יליאנים הגדולים ביותר בכל הזמנים. הוא הופיע במדי נבחרתו 71 פעמים בהם כבש 37 שערים - נתון שהציב אותו כמלך השערים של כל הזמנים בנבחרתו, עד ששיאו נשבר בידי אלכסיס סאנצ'ס.
מרסלו מוראלס

מרסלו אריאל מוראלס סוארס (בספרדית: Marcelo Ariel Morales Suárez; נולד ב-6 ביוני 2003 בסנטיאגו דה צ'ילה שבצ'ילה) הוא כדורגלן צ'יליאני המשחק בעמדת המגן השמאלי בקבוצת אוניברסידד דה צ'ילה מליגת העל הצ'יליאנית.
קריירת מועדונים

מוראלס גדל במחלקת הנוער של אוניברסידד דה צ'ילה. בשנת 2020 החל לשחק בקבוצה הבוגרת של המועדון במסגרת ליגת העל הצ'יליאנית.
קריירה בינלאומית

מוראלס נכלל בסגל נבחרת צ'ילה עד גיל 20 בטורניר אליפות אמריקה הדרומית עד גיל 20 בשנת 2023, וערך שתי הופעות בטורניר.
מצעד מועמדי הפרסים

| --- | --- |

פתיח הסרט
 בימוי:  וולט דיסני
 הופק בידי:  וולט דיסני
 עריכה:  שיטת טכניקולור
 אנימטור:  ג'ו גרנט
 מדינה:  ארצות הברית ארצות הברית
 חברת הפקה:  אולפני וולט דיסני
 חברה מפיצה:  אולפני וולט דיסני
 הקרנת בכורה:  18 בנובמבר 1932 (טקס פרסי אוסקר ה-5)
 משך הקרנה:  2 דקות
 שפת הסרט:  אנגלית
 סוגה:  סרט קצר, סרט הנפשה, סרט קומדיה, סרט לכל המשפחה, סרט מוזיקלי
 דף הסרט ב־IMDb
מצעד מועמדי הפרסים (באנגלית: Parade of the Award Nominees) הוא סרט הנפשה קצר משנת 1932, שנעשה עבור טקס פרסי אוסקר ה-5, אשר מככבים בו מיקי מאוס וחבריו המובילים מצעד של כוכבים הוליוודיים קריקטוריים.
סרט קצר זה הוא הראשון של מיקי מאוס שהופק בטכניקולור, שנתיים לפני "קונצרט הלהקה". יונייטד ארטיסטס הסכימו לממן את הפקת הסרטים הקצרים בסדרת "סימפוניות טיפשיות" של דיסני כדי שיהיו עם צבע, והמפיקים וולט דיסני ורוי דיסני קיוו שהצגת מיקי מאוס בצבע באירוע יוקרתי זה יעזור לשכנע את יונייטד ארטיסטס לעשות גם את סדרת הסרטים "מיקי מאוס" עם צבע.